greek_downloads/Οικονομική Έκθεση CENERGY HOLDINGS (2024,Εξαμηνιαία,Ενοποιημένη)/images/page_10.png
ΕΝΔΙΑΜΕΣΗ ΕΚΘΕΣΗ ΔΙΑΧΕΙΡΙΣΗΣ 
 
 
 
ΕΝΔΙΑΜΕΣΗ ΧΡΗΜΑΤΟΟΙΚΟΝΟΜΙΚΗ ΕΚΘΕΣΗ ΓΙΑ ΤΗΝ ΠΕΡΙΟΔΟ ΠΟΥ ΕΛΗΞΕ 30 ΙΟΥΝΙΟΥ 2024 
 
10  
Σωλήνες Χάλυβα 
Σε συνέχεια των δυνατών επιδόσεων του 2023, το 2024 ξεκίνησε με ένα ισχυρό ανεκτέλεστο υπόλοιπο 
παραγγελιών περίπου στα 650 εκατ. ευρώ και τελικά οδήγησε σε ένα κερδοφόρο πρώτο εξάμηνο. Οι πωλήσεις 
ανήλθαν σε 252 εκατ. ευρώ, χαμηλότερες μεν σε σχέση με την αντίστοιχη περσινή περίοδο, αλλά με πολύ 
ισχυρότερη κερδοφορία (σε όρους αναπροσαρμοσμένου EBITDA) στα 40,6 εκατ. ευρώ (+50,1% σε σχέση με 
πέρυσι). Το άλμα αυτό στην κερδοφορία αποδίδεται σε έργα με σημαντικά υψηλότερο περιθώριο κέρδους σε 
σύγκριση με το μείγμα όσων εκτελέστηκαν το πρώτο εξάμηνο του 2023, οδηγώντας το μέσο περιθώριο για το 
εξάμηνο στα ιστορικά υψηλά επίπεδα του 16,1%. H ικανότητα εξασφάλισης ενεργειακών έργων υψηλών 
προδιαγραφών με ικανοποιητικά περιθώρια κέρδους αποτελεί απτή απόδειξη ότι η Σωληνουργεία Κορίνθου 
έχει καταφέρει να καθιερωθεί πλέον ως κατασκευαστής σωλήνων «πρώτου επιπέδου» (Tier 1). 
Η αγορά μεταφοράς αερίων καυσίμων διατηρεί το 2024 τη θετική της δυναμική, λόγω των σταθερά υψηλών 
τιμών ενέργειας και του επιτακτικού ζητήματος της ενεργειακής ασφάλειας. Η αύξηση της ζήτησης είχε ως 
αποτέλεσμα την επανεκκίνηση πολλών έργων αγωγών και την εσπευσμένη προώθησή τους σε φάση 
υλοποίησης.  Σε αυτό το θετικό περιβάλλον, ο τομέας των σωλήνων χάλυβα εδραίωσε τη θέση του στις νέες 
τεχνολογίες μεταφοράς αερίων καυσίμων, όπως οι αγωγοί υψηλής πίεσης για υδρογόνο και οι αγωγοί 
δέσμευσης και αποθήκευσης διοξειδίου του άνθρακα (CCS). 
Κατά το πρώτο εξάμηνο του έτους, ο τομέας εκτέλεσε με επιτυχία αρκετά σημαντικά έργα , όπως:  
▪ 
Το έργο Tamar της Chevron στο Ισραήλ, ένας υποθαλάσσιος αγωγός φυσικού αερίου βάθους 152 
χιλιομέτρων με εξωτερική διάμετρο 20 ιντσών που κατασκευάστηκε στη γραμμή σωλήνων ευθείας 
ραφής βυθισμένου τόξου (LSAW),  
▪ 
Ένα έργο δέσμευσης και αποθήκευσης διοξειδίου του άνθρακα στις ΗΠΑ, μήκους 46 χιλιομέτρων και 
διαμέτρου 20 ιντσών σωλήνων χάλυβα υψίσυχνης συγκόλλησης (HFW) και 
▪ 
Την παραγωγή ενός μεγάλου έργου αγωγού στην Αυστραλία, με εξωτερική διάμετρο 26 ιντσών που 
κατασκευάστηκε στη γραμμή σωλήνων ευθείας ραφής βυθισμένου τόξου (LSAW). 
Κατά τη διάρκεια του δεύτερου εξαμήνου του έτους, ο τομέας σωλήνων χάλυβα αναμένεται να διατηρήσει την 
αξιοποίηση της παραγωγικής δυναμικότητας του εργοστασίου σε υψηλά επίπεδα με την παραγωγή σωλήνων 
για τα ακόλουθα έργα: 
▪ 
Το έργο Leviathan της Chevron στο Ισραήλ, ένας υποθαλάσσιος αγωγός φυσικού αερίου βάθους 118 
χιλιομέτρων με εξωτερική διάμετρο 20 ιντσών που θα κατασκευαστεί στο εργοστάσιο σωλήνων ευθείας 
ραφής βυθισμένου τόξου (LSAW),  
▪ 
Διάφορα έργα στην Ιταλία για τη Snam, η πλειονότητα των οποίων αφορά σωλήνες πιστοποιημένους για 
μεταφορά υδρογόνου έως και 100%,  
▪ 
Διάφοροι υποθαλάσσιοι αγωγοί για έργα στη Βόρεια και Νορβηγική Θάλασσα από σωλήνες χάλυβα 
υψίσυχνης συγκόλλησης (HFW),  
▪ 
Ο υποθαλάσσιος αγωγός φυσικού αερίου Neptun deep της OMV Petrom στη Ρουμανία, μήκους 162 
χιλιομέτρων με εξωτερική διάμετρο 20 ιντσών που θα κατασκευαστεί στο εργοστάσιο σωλήνων ευθείας 
ραφής βυθισμένου τόξου (LSAW) και 
▪ 
Άλλα μεγάλα και μεσαία έργα στις ΗΠΑ, την Αφρική, την Ευρώπη και την Ελλάδα.  
Παράλληλα, η Σωληνουργεία Κορίνθου εξασφάλισε σημαντικά νέα έργα κατά το πρώτο εξάμηνο του 2024, 
μεταξύ των οποίων: 
▪ 
το έργο Utsira High Project στη Βόρεια Θάλασσα που της ανατέθηκε από την TechnipFMC: ένας 
υποθαλάσσιος αγωγός 27 χλμ. από σωλήνες χάλυβα υψίσυχνης συγκόλλησης (HFW) και
<div>
<p>ΕΝΔΙΑΜΕΣΗ ΕΚΘΕΣΗ ΔΙΑΧΕΙΡΙΣΗΣ</p>
<p>ΕΝΔΙΑΜΕΣΗ ΧΡΗΜΑΤΟΟΙΚΟΝΟΜΙΚΗ ΕΚΘΕΣΗ ΓΙΑ ΤΗΝ ΠΕΡΙΟΔΟ ΠΟΥ ΕΛΗΞΕ 30 ΙΟΥΝΙΟΥ 2024</p>
<p>10</p>
<p>Σωλήνες Χάλυβα</p>
<p>Σε συνέχεια των δυνατών επιδόσεων του 2023, το 2024 ξεκίνησε με ένα ισχυρό ανεκτέλεστο υπόλοιπο</p>
<p>παραγγελιών περίπου στα 650 εκατ. ευρώ και τελικά οδήγησε σε ένα κερδοφόρο πρώτο εξάμηνο. Οι πωλήσεις</p>
<p>ανήλθαν σε 252 εκατ. ευρώ, χαμηλότερες μεν σε σχέση με την αντίστοιχη περσινή περίοδο, αλλά με πολύ</p>
<p>ισχυρότερη κερδοφορία (σε όρους αναπροσαρμοσμένου EBITDA) στα 40,6 εκατ. ευρώ (+50,1% σε σχέση με</p>
<p>πέρυσι). Το άλμα αυτό στην κερδοφορία αποδίδεται σε έργα με σημαντικά υψηλότερο περιθώριο κέρδους σε</p>
<p>σύγκριση με το μείγμα όσων εκτελέστηκαν το πρώτο εξάμηνο του 2023, οδηγώντας το μέσο περιθώριο για το</p>
<p>εξάμηνο στα ιστορικά υψηλά επίπεδα του 16,1%. H ικανότητα εξασφάλισης ενεργειακών έργων υψηλών</p>
<p>προδιαγραφών με ικανοποιητικά περιθώρια κέρδους αποτελεί απτή απόδειξη ότι η Σωληνουργεία Κορίνθου</p>
<p>έχει καταφέρει να καθιερωθεί πλέον ως κατασκευαστής σωλήνων «πρώτου επιπέδου» (Tier 1).</p>
<p>Η αγορά μεταφοράς αερίων καυσίμων διατηρεί το 2024 τη θετική της δυναμική, λόγω των σταθερά υψηλών</p>
<p>τιμών ενέργειας και του επιτακτικού ζητήματος της ενεργειακής ασφάλειας. Η αύξηση της ζήτησης είχε ως</p>
<p>αποτέλεσμα την επανεκκίνηση πολλών έργων αγωγών και την εσπευσμένη προώθησή τους σε φάση</p>
<p>υλοποίησης.  Σε αυτό το θετικό περιβάλλον, ο τομέας των σωλήνων χάλυβα εδραίωσε τη θέση του στις νέες</p>
<p>τεχνολογίες μεταφοράς αερίων καυσίμων, όπως οι αγωγοί υψηλής πίεσης για υδρογόνο και οι αγωγοί</p>
<p>δέσμευσης και αποθήκευσης διοξειδίου του άνθρακα (CCS).</p>
<p>Κατά το πρώτο εξάμηνο του έτους, ο τομέας εκτέλεσε με επιτυχία αρκετά σημαντικά έργα , όπως:</p>
<p>Το έργο Tamar της Chevron στο Ισραήλ, ένας υποθαλάσσιος αγωγός φυσικού αερίου βάθους 152</p>
<p>χιλιομέτρων με εξωτερική διάμετρο 20 ιντσών που κατασκευάστηκε στη γραμμή σωλήνων ευθείας</p>
<p>ραφής βυθισμένου τόξου (LSAW),</p>
<p>Ένα έργο δέσμευσης και αποθήκευσης διοξειδίου του άνθρακα στις ΗΠΑ, μήκους 46 χιλιομέτρων και</p>
<p>διαμέτρου 20 ιντσών σωλήνων χάλυβα υψίσυχνης συγκόλλησης (HFW) και</p>
<p>Την παραγωγή ενός μεγάλου έργου αγωγού στην Αυστραλία, με εξωτερική διάμετρο 26 ιντσών που</p>
<p>κατασκευάστηκε στη γραμμή σωλήνων ευθείας ραφής βυθισμένου τόξου (LSAW).</p>
<p>Κατά τη διάρκεια του δεύτερου εξαμήνου του έτους, ο τομέας σωλήνων χάλυβα αναμένεται να διατηρήσει την</p>
<p>αξιοποίηση της παραγωγικής δυναμικότητας του εργοστασίου σε υψηλά επίπεδα με την παραγωγή σωλήνων</p>
<p>για τα ακόλουθα έργα:</p>
<p>Το έργο Leviathan της Chevron στο Ισραήλ, ένας υποθαλάσσιος αγωγός φυσικού αερίου βάθους 118</p>
<p>χιλιομέτρων με εξωτερική διάμετρο 20 ιντσών που θα κατασκευαστεί στο εργοστάσιο σωλήνων ευθείας</p>
<p>ραφής βυθισμένου τόξου (LSAW),</p>
<p>Διάφορα έργα στην Ιταλία για τη Snam, η πλειονότητα των οποίων αφορά σωλήνες πιστοποιημένους για</p>
<p>μεταφορά υδρογόνου έως και 100%,</p>
<p>Διάφοροι υποθαλάσσιοι αγωγοί για έργα στη Βόρεια και Νορβηγική Θάλασσα από σωλήνες χάλυβα</p>
<p>υψίσυχνης συγκόλλησης (HFW),</p>
<p>Ο υποθαλάσσιος αγωγός φυσικού αερίου Neptun deep της OMV Petrom στη Ρουμανία, μήκους 162</p>
<p>χιλιομέτρων με εξωτερική διάμετρο 20 ιντσών που θα κατασκευαστεί στο εργοστάσιο σωλήνων ευθείας</p>
<p>ραφής βυθισμένου τόξου (LSAW) και</p>
<p>Άλλα μεγάλα και μεσαία έργα στις ΗΠΑ, την Αφρική, την Ευρώπη και την Ελλάδα.</p>
<p>Παράλληλα, η Σωληνουργεία Κορίνθου εξασφάλισε σημαντικά νέα έργα κατά το πρώτο εξάμηνο του 2024,</p>
<p>μεταξύ των οποίων:</p>
<p>το έργο Utsira High Project στη Βόρεια Θάλασσα που της ανατέθηκε από την TechnipFMC: ένας</p>
<p>υποθαλάσσιος αγωγός 27 χλμ. από σωλήνες χάλυβα υψίσυχνης συγκόλλησης (HFW) και</p>
</div>